ศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 ภายใต้ศูนย์บริหารสถานการณ์โควิด-19 แถลงสรุปสถานการณ์ประจำวัน
ศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 ภายใต้ศูนย์บริหารสถานการณ์โควิด-19 แถลงสรุปสถานการณ์ประจำวัน ศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (โควิด -19) ภายใต้ศูนย์บริหารสถานการณ์ โควิด-19 แถลงข่าวประจำวัน นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวถึงผลการดำเนินงานของศูนย์บริหารสถานการณ์โควิด 19 โดยด้านเวชภัณฑ์ เป็นที่น่าดีใจที่ตัวเลขการผลิตหน้ากากอนามัยวานนี้ สามารถผลิตได้มาถึง 2,280,000 ชิ้น โดยได้จัดสรรให้บุคลากรทางการแพทย์ 1,300,000 ชิ้น รวมทั้งกระทรวงพาณิชย์ จัดสรรให้กับประชาชนอีก 900,000 ชิ้น ส่วนหน้ากากทางเลือกนั้น กระทรวงมหาดไทย โดยจิตอาสาและผู้นำท้องถิ่นต่างๆ ได้ร่วมจัดทำ ขณะนี้ ยอดสะสม 12,800,000 ชิ้น พร้อมตั้งเป้าให้ได้ถึง 50 ล้านชิ้นภายในสิ้นเดือนนี้ พร้อมขอความร่วมมือ สำหรับผู้ที่กักตุนหน้ากากอนามัย และนำไปขายเกินราคา เบื้องต้นได้ดำเนินคดีกับบุคคลดังกล่าวแล้ว โดยศาลอาญาพิพากษาจำคุก 3 ปีถึง 3 ปีครึ่งและรัฐบาลจะดำเนินการอย่างเด็ดขาด ขณะที่ มาตรการป้องกัน กระทรวงมหาดไทย มีหนังสือแจ้งสั่งการไปยังทุกจังหวัดใน 3 เรื่อง ได้แก่ ระงับหรือปิดจุดผ่านแดนประเภทต่างๆ เป็นการชั่วคราว  งดออกใบอนุญาตการจัดให้เล่นการพนันชนไก่ กัด ปลา ชกมวย แข่งขันหรือชนโค และให้ผู้ว่าราชการจังหวัด โดยความเห็นชอบของคณะกรรมการโรคติดต่อประจำจังหวัด พิจารณาสั่งปิดสถานบริการ และสถานประกอบการคล้ายสถานบริการ ขณะนี้ปิดสถานที่เสี่ยงที่มีคนแออัดทั้งหมด 76 จังหวัด รวมแล้ว 23,373 แห่ง เพื่อป้องกันการระบาดของเชื้อไวรัสโควิด -19นางนฤมล ภิญโญสินวัฒน์ โฆษกประจำสำนักนายกรัฐมนตรี ยืนยันว่า การดำเนินการของรัฐบาลในการติดตามเฝ้าระวังการเข้ามาของเชื้อโรคจากต่างประเทศ และการควบคุมในประเทศไทยอย่างเข้มข้น รวมทั้งร้านอาหารต้องปรับเปลี่ยนพฤติกรรมเว้นระยะห่างทางสังคมให้คนนำอาหารไปทานที่บ้าน ส่วนการประกาศปิดกรุงเทพมหานคร เป็นเรื่องส่งผลกระทบกับประชาชนจำนวนมาก และหากประกาศจะทำให้เกิดการไหลออกของประชาชนในกรุงเทพมหานคร ซึ่งเท่ากับว่าเป็นการนำเชื้อโรคออกจากกรุงเทพมหานครเร็วขึ้น ดังนั้นวันนี้ รัฐบาลและนายกรัฐมนตรี มีโครงการรณรงค์ “อยู่บ้าน หยุดเชื้อเพื่อชาติ” โดยสถานการณ์จะมีการเปลี่ยนแปลงอย่างไร ให้ติดตามได้จากศูนย์ข่าวแห่งนี้นายแพทย์ รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข กล่าวว่า ผู้ที่รับเชื้อโรคโควิด -19 ของไทยวันนี้ (20 มี.ค.63) พบมีผู้ป่วยยืนยัน 50 คน โดย 41 ราย คือกลุ่มที่เข้าใช้ไปในสนามมวย สัมผัสผู้ป่วยและกลุ่มที่กลับจากต่างประเทศ และครอบคลุม 24 จังหวัด ทำให้เป็นสาเหตุให้ต้องดำเนินมาตรการเว้นระยะห่างทางสังคมและลดการเคลื่อนย้ายตัวเอง ตามหลักการที่กระทรวงสาธารณสุขกำหนด โดยมีคนป่วยที่เข้ารับการรักษาอาการกลับบ้านได้แล้ว 1 รายศาสตราจารย์ นายแพทย์ ยง ภู่วรวรรณ หัวหน้าศูนย์เชี่ยวชาญเฉพาะไวรัสวิทยาคลินิก ภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย กล่าวว่า การแพร่ระบาดที่เกิดขึ้นเป็นโรคอุบัติใหม่ เป็นการยากที่จะขจัดเชื้อโรคนี้ให้หมดไปได้ในเวลาอันรวดเร็ว ดังนั้นต้องมีมาตรการเพื่อการป้องกันและแก้ไขเพื่อลดความสูญเสีย พร้อมเห็นว่า การดูแลสุขภาพให้แข็งแรงถือเป็นสิ่งสำคัญ ไม่ให้เชื้อติดไปยังผู้อื่นจากการไอ จาม โดยรักษาระยะห่าง 1 -2 เมตร ย้ำงดร่วมกิจกรรมคนหมู่มากเพื่อการเฝ้าระวังและยืนยันการติดเชื้อยังไม่พบการติดจากแม่สู่ลูก แต่จะติดทางการสัมผัส น้ำมูกและน้ำลายนายคมสัน ขวัญใจธัญญา รักษาการประธานสมาคมผู้ค้าปลีกไทย ยืนยันสินค้าอุปโภคบริโภค มีเพียงพอ สำรองได้ทั้งปี ประชาชนไม่จำเป็นต้องกักตุน โดยเทียบให้เห็นภาพชัดเจนกับเหตุการณ์น้ำท่วม เมื่อปี 2554 ที่มีการท่วมศูนย์กระจายสินค้า ยังสามารถกระจายสินค้าไปทั่วประเทศและผ่านวิกฤตครั้งนั้นมาได้ แต่สถานการณ์ขณะนี้โรงงานผลิตอาหารแห้ง และศูนย์กระจายสินค้า สามารถดำเนินการได้ตามปกติ และเพิ่มกำลังผลิต จึงไม่ต้องกังวลว่าสินค้าอุปโภค บริโภคจะขาดแคลน